open-index/open-wikipedia-markdown huggingface dataset:
Džonijs Galeki

**Džons Marks Galeki** (; dzimis ) ir amerikāņu aktieris.

Viņš atveidojis Leonardu Hofstadteru CBS situāciju komēdijseriālā "Lielā sprādziena teorija" (2007—2019), par ko saņēmis ''Primetime Emmy'' balvas nomināciju, un Deividu Hīliju ABC situāciju komēdijseriālā *[[Roseanne]]* (1992—1997; 2018) un *[[The Conners]]* (2018—2019). Galeki filmējies arī tādās filmās kā "Lampūni: Ziemassvētku brīvdienas" (*National Lampoon's Christmas Vacation*, 1989), *[[Prancer]]* (1989), *[[Suicide Kings]]* (1997), "Es zinu, ko jūs izdarījāt pagājušajā vasarā" (1997), *[[The Opposite of Sex]]* (1998), *[[Bookies]]* (2003), "Laikā" (2011) un "Apļi" (*Rings*, 2017).

Galeki bija viens no vislabāk apmaksātajiem televīzijas aktieriem pasaulē, laika posmā no 2017. līdz 2019. gadam par lomu vienā "Lielā sprādziena teorija" sērijā viņš nopelnīja apmēram  ASV dolāru. 2018. gadā žurnāls *[[Forbes]]* viņu ierindoja otrajā vietā starp pasaulē pelnošākajiem televīzijas aktieriem, nopelnot 25 miljonus ASV dolāru un piekāpjoties tikai seriāla "Lielā sprādziena teorija" kolēģim Džimam Pārsonsam.

## Atsauces

## Ārējās saites
Setu dialekts

**Setu dialekts** jeb **setu valoda** (*seto kiil´*; ) ir dienvidigauņu valodas dialekts, kurā runā seti. Mūsdienās setu dialektā runā  cilvēki Igaunijā. Dažreiz setu dialekts tiek uzskatīts par patstāvīgu valodu, bet citreiz setu dialektu uzskata par veru valodas dialektu. Setu dialektā tiek izdots laikraksts "*Setomaa*", kuru izdod 2250 eksemplāru lielā tirāžā.

## Teksta piemērs
Vispārējās cilvēktiesību deklarācijas 1. pants setu un citās radniecīgajās valodās:
* setu: *Kõik inemiseq sünnüseq avvo ja õiguisi poolõst ütesugumaidsist. Näile om annõt mudsu ja süämetun’stus ja nä piät ütstõõsõga vele muudu läbi kjauma.*
* veru: *Kõik inemiseq sünnüseq avvo ja õiguisi poolõst ütesugumaidsis. Näile om annõt mudsu ja süämetunnistus ja nä piät ütstõõsõga vele muudu läbi käümä.*
* igauņu: *Kõik inimesed sünnivad vabadena ja võrdsetena oma väärikuselt ja õigustelt. Neile on antud mõistus ja südametunnistus ja nende suhtumist üksteisesse peab kandma vendluse vaim.*
* somu: *Kaikki ihmiset syntyvät vapaina ja tasavertaisina arvoltaan ja oikeuksiltaan. Heille on annettu järki ja omatunto, ja heidän on toimittava toisiaan kohtaan veljeyden hengessä.*

## Skatīt arī
* Setomā
* Mulgi dialekts
* Tartu dialekts
* Veru valoda

## Atsauces

## Ārējās saites

* setoinstituut.ee
Bosnijas un Hercegovinas prezidentūra

**Bosnijas un Hecegovinas prezidentūra** ir trīs cilvēku struktūra, kas ir Bosnijas un Hercegovinas valsts vadītāji. Struktūra izveidota 1996. gada 5. oktobrī pēc Bosnijas kara. Šajā struktūrā ir pārstāvēti trīs tautību pārstāvji — bosnieši, horvāti un serbi.

## Uzskaitījums
### Bosniešu pārstāvji

### Horvātu pārstāvji

### Serbu pārstāvji
Volēi

**Volēi** () ir atols Klusajā okeānā, Karolīnu salu arhipelāga rietumu daļā. Ietilpst Mikronēzijas Federatīvo Valstu Japas pavalstī, kur veido atsevišķu minicipalitāti.

## Ģeogrāfija
Volēi ir koraļļu atols Karolīnu salu dienvidrietumu daļā. Atola lagūnas kopējā platība ir 29 km², bet tajā esošo 18 saliņu kopējā platība ir 4,5 km². Atolam ir guļoša astoņnieka forma, tā garums ir 11 km, rietumdaļas platums — 7 km, austrumdaļas — 5 km, bet pāržmaugā ir 2,5 km garš koraļļu sēklis. Atola lielākā un apdzīvotākā sala ir Falealopa atola ziemeļaustrumos.

## Iedzīvotāji
Salu iedzīvotāju lielākā daļa ir mikronēziešu tauta volējieši; volējiešu valoda, kurā runā kopā ap 1700 cilvēku, ir viena no valsts oficiālajām valodām.

## Atsauces

## Ārējās saites
Nulu

**Nulu** () ir atols Klusajā okeānā, Karolīnu salu arhipelāga rietumu daļā. Ietilpst Mikronēzijas Federatīvo Valstu Japas pavalstī, kur veido atsevišķu minicipalitāti. Atolā pēc 2010. gada tautskaites datiem ir tikai 6 pastāvīgie iedzīvotāji (2000. gadā 26 iedzīvotāji) un tā ir otra mazākā Japas pavalsts municipalitāte.

## Ģeogrāfija
Nulu ir koraļļu atols Karolīnu salu rietumu daļā 115 km uz dienvidrietumiem no Japas un 305 km uz ziemeļaustrumiem no Palau. Atola lagūnas kopējā platība ir 438 km², bet tajā esošo 9 saliņu kopējā platība ir 0,4 km². Atola lielākā un vienīgā pastāvīgi apdzīvotā sala ir Nulu atola pašā dienvidu galā.

## Atsauces

## Ārējās saites
Faisa

**Faisa** () ir koraļļu sala Klusajā okeānā, Karolīnu salu arhipelāga rietumu daļā. Ietilpst Mikronēzijas Federatīvo Valstu Japas pavalstī, kur veido atsevišķu minicipalitāti. Salas vienīgā apdzīvotā vieta ir Čoičoi salas dienvidos.

## Ģeogrāfija
Faisa ir koraļļu sala Karolīnu salu rietumu daļā 85 km uz austrumiem no Uliti. Sala ir līdz 18 m augsta un samērā auglīga. 20. gadsimta pirmajā pusē salā tika intensīvi iegūti fosfāti. No Otrā pasaules kara laikiem salā saglabājies amerikāņu būvēts lidlauks.

## Atsauces

## Ārējās saites

* Yap State Outer Islands: Fais, Sorol, Eauripik and Faraulep
Vojcehs Hass

**Vojcehs Ježijs Hass** (, dzimis , miris ) bija poļu kinorežisors, scenārists un producents.

## Karjera
Hass piedzima Krakovā, kur arī studēja Biznesa un tirdzniecības koledžā, vēlāk Krakovas tēlotājmākslas akadēmijā.  
Viņa kinodebija bija filma *[[Harmonia]]* (1948). 1950. gados Hass sāka darboties Lodzas filmu skolā.

1974. gadā viņš kļuva par Lodzas filmu skolas profesoru režijas nodaļā. Savā garajā karjerā režisēja tādas filmas kā "Saragosā atrastais rokraksts" (*Rękopis znaleziony w Saragossie*, 1965), "Lelle" (*Lalka*, 1968) un *[[Sanatorium pod klepsydrą]]* (1973).

## Ārējās saites
Sanatorium pod klepsydrą

***Sanatorium pod klepsydrą*** (sastopamie latviskojumi "Sanatorijas zem klepsidras", "Sanatorija pie klepsidras" vai "Sanatorija "Zem smilšu pulksteņa"") ir 1973. gada Polijas sirreālistiska filma, kuras režisors un scenārija autors ir Vojcehs Hass. Filmā galvenās lomas atveido Jans Novickis, Tadeušs Kondrats, Mečislavs Voits, Halina Kovalska un Gustavs Holoubeks. Filma ir poļu rakstnieka Bruna Šulca stāstu krājuma *Sanatorium Pod Klepsydrą* adaptācija.

Filma ir sirreāls un alegorisks stāsts par jaunu vīrieti, kas dodas uz sanatoriju apciemot savu mirstošo tēvu, atklājot ka tā ir savāda un mistiska pasaule, kurā laiks kā tāds neeksistē.

Filmu izrādīja 1973. gada Kannu kinofestivālā. Kinofestivāla žūrija, ko vadīja Ingrīda Bergmane, filmai piešķīra Žūrijas balvu. Polijā filmu pārsvarā asi kritizēja, taču citur to slavēja, īpaši izceļot kostīmus, mākslinieka un operatora darbu un aktierspēli. Mūsdienās to uzskata par vienu no visu laiku labākajām poļu filmām.

## Atsauces

## Ārējās saites
Vārīšanās punkts

**"Vārīšanās punkts"** () ir 2021. gada Apvienotās Karalistes drāmas filma, kuras režisors ir Filips Barantini. Filmā galveno lomu atveido Stīvens Greiems.

Filma stāsta par šefpavāru, kurš populārā Londonas restorānā mēģina tikt galā ar visām personīgajām un profesionālajām problēmām.

Filmas "Vārīšanās punkts" pirmizrāde notika  Karlovi Vari filmu festivālā. Filma guva augstu kritiķu novērtējumu un 75. BAFTA kino balvu pasniegšanas ceremonijā tika nominēta kategorijās "Labākais aktieris galvenajā lomā" (Greiems), "Labāka britu scenārista, režisora vai producenta debija", "Labākā britu filma" un "Labākā aktieru atlase". 2022. gada oktobrī *[[BBC]]* apstiprināja seriālu, ko veidos kā filmas turpinājums.

## Atsauces

## Ārējās saites
Sorola

**Sorola** () ir koraļļu atols Klusajā okeānā, Karolīnu salu arhipelāga rietumu daļā. Ietilpst Mikronēzijas Federatīvo Valstu Japas pavalstī. Lai arī atolā kopš 1980. gadiem nav pastāvīgo iedzīvotāju, tā veido atsevišķu minicipalitāti.

## Ģeogrāfija
Sorola ir koraļļu atols Karolīnu salu rietumu daļā 195 km uz dienvidaustrumiem no Uliti. Atola kopējā platība ir 20 km², tajā skaitā 7 km² līdz 45 m dziļa iekšējā lagūna. Atola 9 saliņu kopējā platība ir 0,934 km².

## Atsauces

## Ārējās saites

* Yap State Outer Islands: Fais, Sorol, Eauripik and Faraulep
Ēuripika

**Ēuripika** () ir koraļļu atols Klusajā okeānā, Karolīnu salu arhipelāga rietumu daļā. Ietilpst Mikronēzijas Federatīvo Valstu Japas pavalstī; veido atsevišķu municipalitāti.

## Ģeogrāfija
Ēuripika ir koraļļu atols Karolīnu salu rietumu daļā  uz dienvidrietumiem no Volēi un  uz dienvidaustrumiem no Japas. Atola kopējā platība ir , tajā skaitā  iekšējā lagūna. Atola 3 saliņu kopējā sauszemes platība ir . Vienīgā apdzīvotā sala ir Ēuripika atola austrumu galā.

## Atsauces

## Ārējās saites

* Yap State Outer Islands: Fais, Sorol, Eauripik and Faraulep
Ifalika

**Ifalika** () ir koraļļu atols Klusajā okeānā, Karolīnu salu arhipelāga centrālajā daļā. Ietilpst Mikronēzijas Federatīvo Valstu Japas pavalstī; veido atsevišķu minicipalitāti. 

## Ģeogrāfija
Ifalika ir koraļļu atols Karolīnu salu centrālajā daļā  uz austrumiem no Volēi. Atola kopējā platība ir , tajā skaitā  iekšējā līdz 20 m dziļā lagūna. Atola 4 saliņu kopējā sauszemes platība ir . Atola lielākā un vienīgā apdzīvotā sala ir Flalapa atola austrumu malā.

## Atsauces

## Ārējās saites
Andrejs Fedjajevs

**Andrejs Fedjajevs** (*Андрей Валерьевич Федяев*; dzimis ) ir Krievijas kosmonauts, lidotājs, majors rezervē.

## Biogrāfija
Andrejs Fedjajevs piedzima  Sverdlovskas apgabala Serovā.
1998. gadā viņš pabeidza vidusskolu Verhņaja Turā un mēģināja iestāties Kačinskas augstākajā kara aviācijas lidotāju skolā, bet netika uzņemts.

1999. gadā Fedjajevs iestājās Balašovas kara aviācijas institūtā, ko 2002. gadā reorganizēja par Balašovas mācību aviācijas centru — Krasnodaras kara aviācijas institūta 4. aviācijas fakultāti. 2004. gadā viņš to absolvēja, iegūstot inženiera pilota diplomu.
Pēc tam Fedjajevs dienēja 317. jauktajā aviācijas pulkā Kamčatkas novada Jeļozovā, esot pretzemūdeņu lidmašīnas *[[Il-38]]* komandiera palīgam.

2010. gadā Andrejs Fedjajevs pieteicās kosmonautu kandidātu konkursam, bet netika uzņemts.
2012. gada kosmonautu iesaukumā viņš izturēja konkursu, un 8. oktobrī viņam atļāva sākt kosmonautu sagatavošanas kursus. 2013. gada aprīlī Fedjajevs atvaļinājās no bruņotajiem spēkiem majora pakāpē. 25. aprīlī viņu oficiāli ieskaitīja kosmonautu grupā. 2014. gada 6. jūnijā viņš pabeidza vispārējos kosmonautu sagatavošanas kursus, un 16. jūnijā viņam piešķīra kosmonauta izmēģinātāja kvalifikāciju.
2019. gadā Fedjajevs iestājās Krievijas tautsaimniecības un valsts dienesta akadēmijas Vladimiras filiālē.

2021. gada 17. maijā tika publicēta informācija, ka Fedjajevs ir apstiprināts kosmosa kuģa *[[Sojuz MS-22]]* dublieru apkalpē; pēc tam viņš būtu *[[Sojuz MS-23]]* pamatapkalpē. Vēlāk *Sojuz MS-22* trešais apkalpes loceklis (Anna Kikina) tika nomainīts pret amerikāņu astronautu, bet Kikinai un Fedjajevam būtu jādodas kosmosā ar ASV kosmosa kuģi *[[Crew Dragon]]*. 2022. gada jūlijā Fedjajevs tika apstiprināts *[[SpaceX Crew-6]]* pamatapkalpē. 
Viņš bija dublieris  Annai Kikinai, kura 2022. gada 6. oktobrī startēja ar *[[SpaceX Crew-5]]*.

Andreja Fedjajeva pirmais kosmiskais lidojums sākās 2023. gada 2. martā, esot kosmosa kuģa *[[SpaceX Crew-6]]* misijas speciālistam, dodoties uz Starptautisko kosmosa staciju. Viņš bija 68. un 69. lidojuma inženieris. Uz Zemi Fedjajevs atgriezās 4. augustā ar *Crew-6*.

Otro reizi kosmosā Andrejs Fedjajevs devās 2026. gada 13. februārī ar kosmosa kuģi *[[SpaceX Crew-12]]*. Viņš bija Starptautiskās kosmosa stacijas 74. ekspedīcijas lidojuma inženieris.

## Kosmisko lidojumu kopsavilkums

## Ārējās saites

* Biogrāfija Kosmonautu sagatavošans centrs
* Biogrāfija astronaut.ru,
Lāčplēsis (Lielvārde)

**Lāčplēsis** ir Lielvārdes pilsētas daļa. Izvietojies Lielvārdes pilsētas austrumu daļā teritorijā starp autoceļu A6 un Daugavu,  no Lielvārdes pilsētas un pagasta pārvaldes un  no Rīgas.

Apdzīvotā vieta izveidojusies pie Rumbiņas ietekas Daugavā. Vēlāk šajā vietā atradusies arī Lielvārdes muiža. Pēc Otrā pasaules kara vieta kļuvusi par kolhoza "Lāčplēsis" centru. 2001. gadā Lielvārdes pilsētas ar lauku teritoriju reorganizācijas rezultātā Lāčplēsis tika pievienots Lielvārdes pilsētai. 

## Iedzīvotāji
### Iedzīvotāju skaita izmaiņas
Esošajās robežās, pēc CSP un OSP datiem.

## Atsauces
Haferuta

**Haferuta** (,  — ‘klints’) ir neapdzīvota koraļļu sala Klusajā okeānā, Karolīnu salu arhipelāga centrālajā daļā. Ietilpst Mikronēzijas Federatīvo Valstu Japas pavalstī, administratīvi pakļauta Faraulepas municipalitātei 115 km uz dienvidrietumiem.

## Ģeogrāfija
Haferuta ir zema koraļļu sala Karolīnu salu centrālajā daļā  uz ziemeļaustrumiem no Faraulepas un 780 km uz austrumiem no Japas. Salas platība ir , to apjož koraļļu rifs, kura platība ir ap 0,7 km². Sala neapdzīvota, bet vēl 1970. gados tajā bija 53 iedzīvotāji. Sala un okeāna akvatorija 71 km rādiusā kopš 2012. gada noteikta par aizsargājamu jūras teritoriju.

## Atsauces

## Ārējās saites

* Holy Crab: Sailing to a Remote Micronesian Island Dedicated to Conservation
Hārvijs Eliots

**Hārvijs Denjels Džeimss Eliots** (; dzimis ) ir angļu futbolists, spēlē pussarga pozīcijā. Kopš 2025. gada Eliots pārstāv Anglijas Premjerlīgas komandu *[[Aston Villa FC|Aston Villa]]*, kas viņu īrē no ''Liverpool''.

Iepriekš spēlējis ''Fulham'' un *[[Blackburn Rovers]]*.

## Sasniegumi
**Liverpool**
* Anglijas Premjerlīga: 2024–25
* Anglijas Līgas kauss: 2021—22, 2023—24
* FA Community Shield: 2022
* UEFA Superkauss: 2019
* FIFA Klubu Pasaules kauss: 2019

**Anglija U21**

* UEFA Eiropas U-21 čempionāts: 2023

## Atsauces

## Ārējās saites
Kērtiss Džonss

**Kērtiss Džūlians Džonss** (; dzimis ) ir angļu futbolists, spēlē pussarga pozīcijā, pārstāv Anglijas futbola izlasi. Kopš 2018. gada Džonss pārstāv Anglijas Premjerlīgas komandu ''Liverpool''.

''Liverpool'' komandas rindās debitējis 2018. gadā. 2020. gadā izcīnījis ar komandu Anglijas Premjerlīgas titulu.

## Sasniegumi
**Liverpool**

* Anglijas Premjerlīga: 2019—20, 2024–25
* FA kauss: 2021—22
* Anglijas Līgas kauss: 2023—24
* FA Community Shield: 2022
* FIFA Klubu Pasaules kauss: 2019

**Anglija U21**

* UEFA Eiropas U-21 čempionāts: 2023
## Atsauces

## Ārējās saites
Dabiskās valodas apstrāde

**Dabiskās valodas apstrāde** (, NLP) ir starpdisciplināra valodniecības, datorzinātņu un mākslīgā intelekta apakšnozare, kas saistīta ar datora un cilvēka valodas mijiedarbību. Dabiskās valodas apstrādes uzdevumu mērķis ir nodrošināt spēju datoriem saprast, ģenerēt un strādāt ar cilvēku valodu.

Par šīs nozares pirmsākumiem parasti tiek uzskatīti 1950. gadi, kad Alans Tjūrings publicēja rakstu ar nosaukumu "Datortehnika un intelekts" (), kurā tika aprakstīts tests, kuru mūsdienās sauc par Tjūringa testu. Lai gan šajā rakstā dabiskās valodas apstrāde netika nodefinēta kā atsevišķa mākslīgā intelekta nozare, ievērojama daļa no aprakstītā testa ietver dabiskās valodas izprašanu un ģenerēšanu.

Mūsdienās par galvenajiem dabiskās valodas apstrādes uzdevumiem tiek uzskatīta runas atpazīšana, dabiskās valodas izpratne un dabiskās valodas ģenerēšana.

## Atsauces
Marks Sendrovskis

**Marks Sendrovskis** () ir amerikāņu kino un televīzijas režisors. Vislabāk zināms ar lielāko daļu situāciju komēdijseriāla "Lielā sprādziena teorija" sēriju režisēšanu.

Sendrovskis 1981. gadā absolvēja Mičiganas Universitāti. Sendrovskis savu televīzijas karjeru uzsāka kā režisora asistents un filmēšanas laukuma menedžeris.

Viņš darbojies vairākos seriālos, režisējis vairākas sērijas seriāliem *[[Yes, Dear]]*, *[[Still Standing]]*, "Džima dēļ", *[[Rules of Engagement]]* un bija galvenais režisors seriālam "Lielā sprādziena teorija". Vēl režisējis atsevišķas sērijas seriāliem *[[Wizards of Waverly Place]]*, "Ņujorkas karalis", *[[A.N.T. Farm]]*, "Hanna Montana", *[[Sabrina, the Teenage Witch]]*, *[[The Hughleys]]*, *[[Malcolm & Eddie]]*, *[[Men at Work]]*, *[[Sullivan & Son]]*, *[[Dads]]*, *[[The Carmichael Show]]* un *[[Superior Donuts]]*, kā arī daudziem citiem seriāliem.

Sendrovskis saņēma savu pirmo ''Emmy'' balvu kā labākais komēdijseriāla režisors par seriāla "Lielā sprādziena teorija" vienpadsmitās sezonas noslēdzošo sēriju *The Bow Tie Asymmetry*, kurā kā pieaicinātais aktieris piedalījās Marks Hemils un vēlreiz šajā kategorijā nominēts ar seriāla noslēdzošo sēriju *The Stockholm Syndrome*.

## Atsauces

## Ārējās saites
Pikelota

**Pikelota** () vai **Pīka** ( — ‘smilšainā’) ir neapdzīvota koraļļu sala Klusajā okeānā, Karolīnu salu arhipelāga centrālajā daļā. Ietilpst Mikronēzijas Federatīvo Valstu Japas pavalstī, administratīvi pakļauta Satavalas municipalitātei 105 km uz dienvidrietumiem.

## Ģeogrāfija
Pikelota ir zema koraļļu sala Karolīnu salu centrālajā daļā, vistālāk austrumos esošā Japas pavalsts sala. Salas platība ir , to apjož koraļļu rifs, kura platība ir ap 0,3 km².  Sala izvietojusies zemūdens pacēluma vidusdaļā; tas turpinās austrumu un rietumu virzienā  garumā kā Pelēko Spalvu sēklis (*Gray Feather Bank*), uz kura atrodas vēl Rietumfaju atols un daži rifi. Sala neapdzīvota, bet to regulāri apmeklē Satavalas un Lamotrekas iedzīvotāji bruņurupuču medībām.

## Atsauces

## Ārējās saites
Satavala

**Satavala** (angļu un ) ir koraļļu sala Klusajā okeānā, Karolīnu salu arhipelāga centrālajā daļā. Ietilpst Mikronēzijas Federatīvo Valstu Japas pavalstī. Veido atsevišķu municipalitāti, kurai pakļauti arī neapdzīvotie Rietumfaju atols un Pikelotas sala.

## Ģeogrāfija
Satavala ir zema koraļļu sala Karolīnu salu centrālajā daļā, vistālāk austrumos esošā apdzīvotā Japas pavalsts sala. Salas platība ir , to apjož koraļļu rifs. Salas vienīgā apdzīvotā vieta izvietojusies tās rietumu piekrastē.

## Atsauces

## Ārējās saites
Rietumfaju

**Rietumfaju** () vai **Piagailoe** () ir neapdzīvots koraļļu atols Klusajā okeānā, Karolīnu salu arhipelāga centrālajā daļā. Ietilpst Mikronēzijas Federatīvo Valstu Japas pavalstī, administratīvi pakļauts Satavalas municipalitātei  uz dienvidiem. 

## Ģeogrāfija
Rietumfaju ir koraļļu atols Karolīnu salu centrālajā daļā  uz ziemeļrietumiem no Satavalas un  uz austrumiem no Japas. Atolā viena  liela sala, atola kopējā platība , tajā skaitā  centrālā lagūna. Atols izvietojies zemūdens pacēluma rietumu galā; tas turpinās austrumu virzienā  garumā kā Pelēko Spalvu sēklis (*Gray Feather Bank*), uz kura atrodas vēl Pikelotas sala un daži rifi. Sala nodēvēta pēc analoģijas ar Faju atolu Čūkas pavalstī  tālāk uz austrumiem.

## Atsauces

## Ārējās saites
Angry Birds Seasons

***Angry Birds Seasons*** ir videospēle, ko izstrādājusi un publicējusi *[[Rovio Entertainment]]*. Spēle ir sākotnējās *[[Angry Birds]]* pēctecis. Spēle tika izlaista dažādām mobilajām platformām un *[[Microsoft Windows]]* 2010. gada 21. oktobrī.

## Atsauces

## Ārējās saites
*
Ceļš (filma)

**"Ceļš"** () ir 1954. gada Itālijas drāmas filma, kuras režisors un viens no scenārija autoriem ir Federiko Fellīni. Filmā galvenās lomas atveido Džuljeta Mazīna, Entonijs Kvinns un Ričards Beisharts.

Filma stāsta par jaunu meiteni, kuru viņas māte atdod ceļojošā cirka spēkavīram.

Filmas filmēšanas process bija garš un sastapās ar vairākām problēmām, kā finansējuma nepietiekamība, problēmas aktieru meklēšanā, un vairāki pārtraukumi. Turklāt tieši pirms filmēšanas procesa baigām Fellīni piedzīvoja nervu sabrukumu, prasot medicīnisku palīdzību, lai filmu pabeigtu. Sākotnējā kritiķu reakcija bija skarba, un filmas demonstrēšana Venēcijas kinofestivālā izraisīja publisku kautiņu starp Fellīni atbalstītājiem un kritiķiem. Neskatoties uz to, Fellīni saņēma festivāla "Sudraba lauvas" balvu kā labākais režisors. "Ceļš" saņēma arī Amerikas Kinoakadēmijas balvu kategorijā "Labākā filma svešvalodā" un nomināciju kategorijā "Labākais oriģinālscenārijs".

Mūsdienās, saskaņā ar Amerikas Kinoinstitūtu, "Ceļš" ir viena no visu laiku ietekmīgākajām filmām. 2022. gada žurnāla ''Sight & Sound'' 100 visu laiku labāko filmu režisoru sarakstā filma ierindojās 38. vietā.

## Atsauces

## Ārējās saites
Mulgi dialekts

**Mulgi dialekts** jeb **mulgi valoda** (*mulgi kiil*; ) ir dienvidigauņu valodas dialekts, ko prot 9698 cilvēki, galvenokārt Mulgimā. Kopš 2008. gada Mulgi kultūras institūts četras reizes gadā izdod laikrakstu mulgi valodā "*Üitsainus Mulgimaa*". Mulgi valodu, kā pamatvalodu galvenokārt izmanto lauku reģionos, lielākos pilsētas tipa apdzīvotos rajonos to lieto retāk. Dialekts vēsturiski ir senāks nekā igauņu rakstu valoda.

## Skatīt arī
* Mulgimā
* Tartu dialekts
* Veru valoda
* Setu dialekts

## Atsauces

## Ārējās saites
Džuljeta Mazīna

**Džulija Anana "Džuljeta" Mazīna** (, dzimusi , mirusi ) bija itāļu aktrise.

Mazīna vislabāk pazīstama ar Dželsomīnas lomu filmā "Ceļš" (1954) un Kabīrijas lomu filmā "Kabīrijas naktis" (1957). Abu filmu režisors ir Federiko Fellīni un tās saņēma Amerikas Kinoakadēmijas balvu kategorijā "Labākā filma svešvalodā".

Piedalījusies arī filmās "Eiropa 51" (*Europa ’51*, 1952), "Krāpnieki" (*Il bidone*, 1955), "Džuljeta un gari" (*Giulietta degli spiriti*, 1965).

1943. gadā aprecējusies ar režisoru Federiko Fellīni.

## Ārējās saites
Nino Rota

**Džovanni Rota Rinaldi** (; dzimis , miris ) bija itāļu komponists, pianists, diriģents un filmu oriģinālmūzikas autors. Vislabāk pazīstams ar savu oriģinālmūziku, ko sarakstījis Federiko Fellīni un Lukīno Viskonti filmām.

Saņēmis Amerikas Kinoakadēmijas balvu kategorijā "Labākā oriģinālmūzika" par mūziku 1974. gada Frānsisa Forda Kopolas filmai "Krusttēvs 2".

Rota radījis mūziku tādām filmām kā "Dīkdieņi" (*I vitelloni*, 1953), "Ceļš" (1954), "Karš un miers" (*War and Peace*, 1956), "Baltās naktis" (*Le notti bianche*, 1957) "Kabīrijas naktis" (1957), "Spožajā saulē" (1960), "Roko un viņa brāļi" (1960), "Saldā dzīve" (1960), "Gepards" (*Il Gattopardo*, 1963), "Astoņarpus" (1963), "Džuljeta un rēgi" (*Giulietta degli spiriti*, 1965), "Romeo un Džuljeta" (1968), "Satirikons" (*Satyricon*, 1969), "Krusttēvs" (1972), "Roma" (*Roma*, 1972), "Nāve uz Nīlas" (*Death on the Nile*, 1978).

## Ārējās saites
Piedņestras prezidentu uzskaitījums

Šajā uzskaitījumā apkopoti **[[Piedņestras prezidents|Piedņestras Moldāvu Republikas prezidenti]]**, kopš 1991. gada, kad tika izveidots šis amats. Piedņestras Moldāvu Republika (PMR) ir starptautiski neatzīta valsts, kas kontrolē Moldovas *[[de iure]]* reģionu  Pārdņestru. Savu neatkarību no Moldovas PMR pasludināja 1990. gadā.

## Uzskaitījums
### [[Attēls:Flag_of_Transnistria_(state).svg|30px]] [[Piedņestras Moldāvu Republika]] (1990 — mūsdienas) [[Attēls:Coat of arms of Transnistria.svg|30px]]
Lamoliora

**Lamoliora** () ir neapdzīvots koraļļu atols Klusajā okeānā, Karolīnu salu arhipelāga centrālajā daļā. Ietilpst Mikronēzijas Federatīvo Valstu Japas pavalstī, administratīvi pakļauts Elato municipalitātei, kas atrodas  uz ziemeļiem. 

## Ģeogrāfija
Lamoliora ir koraļļu atols Karolīnu salu centrālajā daļā  uz dienvidiem no Elato un ap  uz dienvidaustrumiem no Japas. Atolā divas salas ar kopējo sauszemes platību  (Toasa 9,4 ha, Ulora 7,1 ha), tās savienotas ar smilšu sēkli, veidojot dubultsalu. Atola kopējā platība , tajā skaitā  centrālā lagūna. No Elato ziemeļos atolu atdala 2,5 km plats  sekls šaurums — abi atoli atrodas uz kopēja zemūdens pacēluma.

## Atsauces

## Ārējās saites
Elato

**Elato** () ir koraļļu atols Klusajā okeānā, Karolīnu salu arhipelāga centrālajā daļā. Ietilpst Mikronēzijas Federatīvo Valstu Japas pavalstī, veido atsevišķu municipalitāti. Elato administratīvi pakļauti neapdzīvotie Lamolioras ( uz dienvidiem) un Olimarao ( uz ziemeļrietumiem) atoli. 

## Ģeogrāfija
Elato ir koraļļu atols Karolīnu salu centrālajā daļā  uz rietumiem no Lamotrekas un ap  uz dienvidaustrumiem no Japas. Atolā trīs salas ar kopējo sauszemes platību . Atola kopējā platība , tajā skaitā divas ar koraļļu sēkli atdalītas lagūnas ar kopējo platību . No Lamoliaras dienvidos atolu atdala 2,5 km plats  sekls šaurums — abi atoli atrodas uz kopēja zemūdens pacēluma. Apdzīvota ir tikai atola lielākā Oletelas saliņa tā ziemeļos. Falipi dienvidos un Kari atola vidusdaļā ir neapdzīvotas.

## Atsauces

## Ārējās saites
Falalopa

**Falalopa** () vai **Flālopa** () ir koraļļu sala Klusajā okeānā, Karolīnu salu arhipelāga centrālajā daļā. Ietilpst Mikronēzijas Federatīvo Valstu Japas pavalstī, ietilpst Uliti municipalitātē.

## Ģeogrāfija
Falalopa ir koraļļu sala Karolīnu salu centrālajā daļā. Nereti tiek pieskaitīta Uliti atolam, lai arī to no atola atdala 400 m plats un dziļš šaurums. Falalopa ir lielākā no Uliti municipalitātes salām un tajā dzīvo apmēram puse tās iedzīvotāju. Salā atrodas Uliti lidosta (uzbūvējusi ASV kara flote Otrā pasaules kara laikā), Japas Ārējo salu vidusskola, vairākas viesnīcas.

## Atsauces

## Ārējās saites

* Postwar Ulithi
Šķilbēnu pareizticīgo baznīca

**Šķilbēnu Vissvētās Dievmātes piedzimšanas pareizticīgo baznīca** ir 1929. gadā uzcelts Latvijas Pareizticīgās baznīcas dievnams, kas atrodas Balvu novada Šķilbēnu pagasta Šķilbanos. Vietējas nozīmes kultūras piemineklis.

Pareizticīgo draudze Šķilbanos nodibinājās 1926. gadā, atdaloties no Baltinavas draudzes. Baznīca uzcelta 1929. gadā, to projektējis Vladimirs Šervinskis. Lielās dievnama iesvētīšanas svinības notika 1937. gada 30. maijā ar metropolīta Augustīna piedalīšanos. Kapsētā var aplūkot pēdējā Šķilbēnu muižas īpašnieka muižkunga Ivana Ļebedeva un viņa dēla Vsevoloda kapa vietu.

## Ārējās saites
Kuzīnijas

**Kuzīnijas** () ir viena no lielākajām kurvjziežu dzimtas ģintīm, kurā klasificētas aptuveni 650—700 sugas. Lielākā daļa sugu sastopamas Centrālāzijā un Rietumāzijā, taču dažas ir introducētas Baltijas valstīs. Latvijā ir konstatēta liegā kuzīnija (*Cousinia tenella*, sinonīms *Arctium tenellum*).

Vairākas kuzīniju sugas senāk bija klasificētas kā diždadži (*Arctium*).

## Atsauces
{{atsauces[}
Lamotreka

**Lamotreka** () ir koraļļu atols Klusajā okeānā, Karolīnu salu arhipelāga centrālajā daļā. Ietilpst Mikronēzijas Federatīvo Valstu Japas pavalstī, veido atsevišķu municipalitāti. 

## Ģeogrāfija
Lamotreka ir koraļļu atols Karolīnu salu centrālajā daļā  uz austrumiem no Elato un ap  uz dienvidaustrumiem no Japas. Atolā trīs salas ar kopējo sauszemes platību . Atola kopējā platība , tajā skaitā  lielā līdz  dziļā centrālā lagūna. Apdzīvota ir tikai atola lielākā sala Lamotreka (73,8 ha) atola austrumu galā, Pugue (16,6 ha) ziemeļos un Riguaifugai (7,8 ha) rietumos ir neapdzīvotas un apaugušas ar biezu kokospalmu un maizeskoku mežu.

## Atsauces

## Ārējās saites

* Tritonfilms.com Lamotrek
Šķilbēnu baznīca

**Šķilbēnu baznīca** var būt:

*Šķilbēnu jaunā baznīca
*Šķilbēnu pareizticīgo baznīca
*Šķilbēnu vecā baznīca
Mistra kalns

**Mistra kalns** ir pilskalns, kas atrodas Latgalē, Balvu novada Šķilbēnu pagasta Porskovā. Valsts nozīmes kultūras piemineklis. Pilskalnu 1952. gadā atklāja Elvīras Šnores un S. Tarakanovas vadītā ekspedīcija. Tas ir 11 metrus augsts paugurs, plakuma izmērs — 55 x 40 m. Atrastas ar ripu darinātu trauku lauskas, kas varētu liecināt, ka Mistra kalns ir vēlā dzelzs laikmeta otrās puses vai pat vēl vēlāku laiku nocietinājums.
Attēls:Akmens Mistra pilskalna pakājē 03.jpg
Attēls:Akmens Mistra pilskalna pakājē 01.jpg
Attēls:Akmens Mistra pilskalna pakājē 02.jpg


## Ārējās saites

*Mistra kalns portālā https://www.latvijas-pilskalni.lv/
Ivars Strautnieks

**Ivars Strautnieks** (dzimis 1962. gadā) ir latviešu ģeogrāfs un ģeologs. Ģeoloģijas zinātņu doktors. Latvijas Universitātes profesors, Latvijas Ģeogrāfijas biedrības prezidents.

## Dzīvesgājums
Dzimis 1962. gadā. Studēja Latvijas Valsts universitātes Ģeogrāfijas fakultātē.

Viņa pētījumu jomas lielākoties ir bijušas ģeomorfoloģija un kvartārģeoloģija. 1998. gadā aizstāvējis doktora disertāciju par tēmu "Austrumkursas augstienes glacigēnais reljefs un tā ģenēze".

I. Strautnieka vaļasprieks ir mūzika — saksofona spēle.

## Atsauces
Potomakas armija

**Potomakas armija** () bija galvenā Savienības armija Amerikas pilsoņu kara austrumu karadarbības teātrī. Tā tika izveidota 1861. gada jūlijā neilgi pēc pirmās Bul Ranas kaujas un tika izformēta 1865. gada jūnijā pēc konfederācijas Ziemeļvirdžīnijas armijas kapitulācijas aprīlī.

## Vēsture
Potomakas armija tika izveidota 1861. gadā, sākotnēji viena korpusa lielumā. Sākumā to sauca par Ziemeļaustrumu Virdžīnijas armiju un ar šādu nosaukumu piedalījās tā pirmajā lielajā pilsoņu kara kaujā — Pirmajā Bull Ranas kaujā, kur to komandēja Ērvins Makdauels.

## Slavenas vienības
Potomakas armija, kas darbojās netālu no lielākajām ziemeļu pilsētām, izbaudīja avīžnieku uzmanību. Pateicoties šai uzmanībai, armijas vienības caur avīžu slejām ieguva plašu popularitāti sabiedrībā. Dažas vienības kļuva īpaši populāras ("Filadelfijas brigāde", "Īru brigāde", "1. Ņūdžersijas brigāde", "Vērmontas brigāde", "Dzelzs brigāde").

## Komandieri
* Brigādes ģenerālis Ērvins Makdauels: Virdžīnijas ziemeļaustrumu departamenta armijas komandieris (1861. gada 27. maijs—25. jūlijs)
* Ģenerālmajors Džordžs Maklelans: Potomakas departamenta armijas komandieris (1861. gada 26. jūlijs — 1862. gada 9. novembris)
* Ģenerālmajors Embrozs Bērnsaids: Potomakas armijas komandieris (1862. gada 9. novembris — 1863. gada 26. janvāris)
* Ģenerālmajors Džozefs Hukers: armijas un Potomakas departamenta komandieris (1863. gada 26. janvāris—28. jūnijs)
* Ģenerālmajors Džordžs Mīds: Potomakas armijas komandieris (1863. gada 28. jūnijs — 1865. gada 28. jūnijs); ģenerālmajors Džons Pārks četras reizes aizstāja Mīdu šajā amatā;

## Zaudējumi
Tālāk ir sniegts lielais kopsavilkums par zaudējumiem, ko cieta Potomakas armija un Džeimsa armija no 1864. gada 5. maija līdz 1865. gada 9. aprīlim, kas apkopots Ģenerāladjutanta birojā Vašingtonā.
800px|center

## Literatūra
* Beatie, Russel H. *Army of the Potomac: Birth of Command, November 1860 — September 1861*. New York: Da Capo Press, 2002. .
* Beatie, Russel H. *Army of the Potomac: McClellan Takes Command, September 1861 — February 1862*. New York: Da Capo Press, 2004. .
* Beatie, Russel H. *Army of the Potomac: McClellan's First Campaign, March — May 1862*. New York: Savas Beatie, 2007. .
* Eicher, John H. and Eicher, David J., *Civil War High Commands*, Stanford University Press, 2001, .
* Welcher, Frank J. *The Union Army, 1861—1865 Organization and Operations*. Vol. 1, *The Eastern Theater*. Bloomington: Indiana University Press, 1989. .

## Ārējās saites
* Army Organization during the Civil War
* 

## Atsauces
Kristiāns Zelts

**Kristiāns Zelts** (dzimis Rīgā ) ir latviešu hokejists, spēlē uzbrucēja pozīcijā. Pašlaik (2024) pārstāv Latvijas čempionāta vienību HK Zemgale/LBTU.

## Karjera
Spēlēt sācis ASK Ogre sistēmā, karjeru K. Zelts sāka 2013. gada sezonā ar Jūrmalas HASC Latvijas čempionātā. Vēlāk devies uz Norvēģiju, kur pārstāvējis *[[Kristiansand IK]]* komandu. Aizvadījis pārbaudes spēles Latvijas U18 izlases komandā.

2014. gada sezonā izmēģinājis spēkus Norvēģijas augstākās līgas sistēmas klubā *[[Tønsberg Vikings]]*, kur tika pārstāvēts sistēmas junioru klubs.

2015. gada sezonā noslēdzis līgumu ar Norvēģijas otrās līgas klubu *Nes IK*. Aizvadījis pārbaudes spēles Latvijas U20 izlases komandā.

Nākamās sezonas pavadījis Amerikas Junioru līgās, pārstāvot *El Paso Rhinos* un *Cheyenne Stampede* komandas.

2017. gadā atgriezies Latvijā, pārstāvot Rīgas "Prizma" vienību. 2018. gada sezonas laikā K. Zelts pārcēlās uz HS Rīga komandu, tās sastāvā spēlējot līdz 2018 gada sezonas beigām.

2018. gada sezonu K. Zelts sācis HK Kurbads sastāvā, bet vēlāk pievienojies HK Lido, tās sastāvā tika aizvadītas 3 spēles. Vēlāk tās pašas sezonas laikā pārcēlies uz Latvijas otras līgas klubu "Prizma/Pārdaugava", no kuras sezonas otrajā pusē ticis izsaukts uz Latvijas izlasi, pārstāvot to Ziemas Universiādē Krasnojarskā, Krievijā.

2019. gadā sezonā atgriezies HK Prizmas sastāvā, bet sezonas pirmajā pusē ģimenes apsvērumu dēļ izlaidis gan 2020. gada atlikušo sezonu, gan visu 2021. gada sezonu.

2022. gada sezona atgriezies, pārstāvot Rīgas "Olimp" komandu Latvijas čempionātā, izcīnot 2. vietu.

2022.—2023. gada sezonā spēlēja Latvijas čempionāta klubā Rīgas "Dinamo". Sākot ar 2023.—2024. gada sezonu, pārstāv klubu HK Zemgale/LBTU.

## Ārējās saites
*
Mizaiņu pilskalns

**Mizaiņu pilskalns** atrodas Kurzemē, Saldus novada Lutriņu pagasta austrumos. Valsts nozīmes kultūras piemineklis. Tas ir 10—12 metrus augsts, iegarens paugurs. Datējums nav zināms.

## Ārējās saites

* Mizaiņu pilskalns portālā https://www.latvijas-pilskalni.lv/
Volīnijas guberņa

**Volīnijas guberņa** (krievu: *Волынская губерния*, ukraiņu: *Волинська губернія*) bija sākotnēji Krievijas Impērijas administratīvi teritoriāla vienība, kas tika izveidota 1796. gada beigās pēc Trešās Polijas dalīšanas no īslaicīgi pastāvējušās Volīnijas vietniecības un Volīnijas vaivadijas teritorijas.

Pēc Rīgas miera līguma noslēgšanas daļa no guberņas teritorijas kļuva par jauno Volīnijas vojevodisti Polijas Otrajā republikā, bet otra daļa palika Ukrainas PSR sastāvā līdz 1925. gadam, kad ar Visukrainas Centrālās izpildkomitejas un Tautas komisāru padomes lēmumu tā tika likvidēta.

## Vēsture
Līdz 1796. gadam guberņa tika pārvaldīta kā vietniecība. Sākotnēji tā centrs bija Izjaslavā, un to sauca par Izjaslavas vietniecību. Tā tika izveidota galvenokārt no Kijivas vaivadijas un Volīnijas vaivadijas austrumu daļas.

1795. gada 24. oktobrī Prūsija, Hābsburgu monarhija un Krievijas Impērija veica Trešo Polijas dalīšanu.

1796. gada decembrī tika izveidota Volīnijas guberņa, kurā ietilpa pārējā Volīnijas vaivadijas un Koveļas vaivadijas daļa.

1796. gadā administrācija pārcēlās uz Novohradu-Volinsku, bet, tā kā netika atrastas administratīvām vajadzībām piemērotas ēkas, administratīvais centrs atkal tika pārcelts uz Žitomiru.

1802. gadā Žitomiru beidzot izpirka no kņaza Iļjinska īpašumiem, un 1804. gadā tā oficiāli kļuva par Volīnijas guberņas centru.

Ukraiņu—padomju kara laikā 1918. gadā Žitomira bija Ukrainas pagaidu galvaspilsēta.

Pēc Poļu—padomju kara 1920. gadā un saskaņā ar Rīgas miera līgumu (1921) lielākā daļa teritorijas kļuva par Polijas Otrās Republikas sastāvdaļu un tika pārveidota par Volīnijas vojevodisti ar centru Luckā. Austrumu daļa pastāvēja līdz 1925. gadam un vēlāk sadalījās trīs apgabalos: Šepetivkas, Žitomiras un Korosteņas apgabalos.

## Ārējās saites
Asteru apakšdzimta

**Asteru apakšdzimta** () ir kurvjziežu dzimtas apakšdzimta, kuras sugas ir sastopamas visā pasaulē. Šajā apakšdzimtā ir aptuveni 1135 ģintis un 17 200 sugas, jeb 70% no visām kurvjziežu dzimtas sugām. Lielākās ģintis pēc sugu skaita ir salmenes (*Helichrysum*) (500–600 sugas) un vībotnes (*Artemisia*) (550 sugas).

## Atsauces
Erevānas Krievu drāmas teātris

**Erevānas Valsts krievu drāmas teātris** ir drāmas teātris Armēnijas galvaspilsētā Erevānā. Tas dibināts 1937. gadā.

## Vēsture
Teātris atrodas Kentrona (Centra) apkaimē, Abovjana ielā, netālu no Šarla Aznavūra laukuma bijušā Celtnieku kluba ēkā, kas 1929. gadā tika uzcelta nojauktas krievu baznīcas vietā.

Savā repertuāra politikā teātris ir orientēts uz krievu klasiku, vienlaikus teātris pievēršas arī armēņu nacionālajai dramaturģijai, iestudējot pēc dažādu armēņu literatūras klasiķu darbu motīviem veidotas izrādes.

### Padomju laiks
Krievu drāmas teātris dibināts 1937. gada 15. novembrī. Teātra atklāšana norisinājās ar izrādes "Konfrontācija" (*Очная ставка*) iestudējumu. 1938. gadā teātris tika nosaukts krievu aktiera un teātra režisora ​​Konstantīna Staņislavska vārdā.

Teātra izveidē un attīstībā piedalījās armēņu režisori, Armēnijas Tautas mākslinieki L.Kalantars, A.Burdžaljans, A.Gulakjans un citi. Pirmos soļus teātrī spēra PSRS Tautas mākslinieks, pazīstamais krievu teātra un kino mākslinieks Armens Džigarhanjans, kā arī Vera Babičeva un Genādijs Korotkovs. Teātra izrādēs piedalījās J.Borisova, I.Iļjinskis, V.Samoilovs un citi pazīstami aktieri.

No 1965. līdz 2017. gadam teātra mākslinieciskais vadītājs un galvenais režisors bija Ļeņingradas Teātra institūta absolvents Aleksandrs Grigorjans (1936—2017).

No 1968. līdz 1983. gadam teātra direktors bija Armēnijas PSR Nopelniem bagātais kultūras darbinieks Josifs Kozliners.

Teātra ziedu laiki sākās 70. gados, tolaik tajā darbojās spožs aktieru ansamblis, kas bija pazīstams tālu aiz republikas robežām. Staņislavska teātris bija viens no pirmajiem Padomju Savienībā, kas iestudēja Viktora Rozova lugu "Medņa ligzda" (*Гнездо глухаря*), Aleksandra Vampilova "Pīļu medības" (*Утиная охота*) un Aleksandra Gaļina lugu "Austrumu tribīne" (*Восточная трибуна*).

Ar PSRS Augstākās Padomes Prezidija 1988. gada 2. augusta dekrētu Armēnijas PSR K. Staņislavska vārdā nosauktais Valsts Krievu drāmas teātris tika apbalvots ar Tautu draudzības ordeni par nopelniem padomju teātra mākslas attīstībā.

### Netkarīgā Armēnija
Republikai grūtajos deviņdesmitajos gados Erevānas teātris turpināja dzīvot un strādāt. Teātrī nākusi jauna aktieru paaudze, kas kopā ar vecāko paaudzi iepazīstina Erevānas skatītājus ar jauniestudējumiem. Teātris savu mākslu prezentē arī ārzemēs, piedalās dažādos festivālos un kultūras pasākumos.

2001. gadā Brestā tradicionālajā starptautiskajā teātra festivālā "Белая Вежа" teātris uzvarēja nominācijā "Labākā komēdija". 4. starptautiskajā NVS un Baltijas valstu krievu teātru festivālā “Tikšanās Krievijā” (*Встречи в России*), kas norisinājās Sanktpēterburgā no 2002. gada 5. līdz 13. aprīlim, teātris saņēma balvu “Par augstāko atmosfēras spiedienu” (*За самое высокое атмосферное давление*). 2012. gadā nacionālās teātra balvas "Artavazd 2012" (*Артавазд 2012*) pasniegšanas ceremonijā nominācijā "Labākā izrāde" teātrim tika piešķirta uzvara par izrādi "Abanamat".

## Atsauces

## Ārējās saites
* Teātra mājaslapa
Tiešā druka uz apģērba

**Tiešā druka uz apģērba** (Direct To Garment, DTG) ir tekstilizstrādājumu apdrukāšanas process, izmantojot specializētu tinti. DTG printeriem parasti ir galdiņi, kas paredzēti apģērba noturēšanai fiksētā pozīcijā. DTG parasti ir nepieciešams, lai apģērbs tiktu iepriekš apstrādāts ar pirmapstrādes iekārtu, kas nodrošina:

* labāku tintes pigmentu pieķeršanos apģērba šķiedrām,
* gludu virsmu, nolīdzinot irdenas šķiedras,
* ķīmisku reakciju ar tintēm, lai veicinātu žūšanu.

Tā kā šis ir digitāls process, drukāšana ir ātrāka un tai ir augstāka izšķirtspēja jeb DPI nekā tradicionālajām drukāšanas metodēm, piemēram, sietspiedei. Turklāt nav nepieciešama ilga iestatīšana vai tīrīšana. Ar DTG metodi ir iespējams drukāt tikai vienu kreklu par minimālām izmaksām.

## Drukāšanas process
DTG printeros tiek izmantotas ūdens bāzes auduma tintes, kurām ir nepieciešama īpaša žāvēšana. Šādas tintes vislabāk der drukāšanai uz dabīgām šķiedrām, piemēram, kokvilnas, bambusa, kaņepju auduma un lina.

Pirms drukāšanas apģērbam parasti veic pirmapstrādi. Tiek uzsmidzināta viela, kura tiek termiski iespiesta apdrukājamajā audumā, liekot nogulties auduma šķiedrām. Priekšapstrāde palīdz tintēm uz ūdens bāzes labāk pieķerties pie tekstila. Tas ir īpaši svarīgi, ja izmanto baltu tinti uz tumšiem apģērba gabaliem.

Kad apģērba gabals, piemēram, t-krekls, ir pienācīgi apstrādāts, to novieto uz galdiņa, kas paredzēts, lai noturētu kreklu vietā. Pēc tam krekls tiek apdrukāts.

## Vēsture
Apģērbu drukāšana, izmantojot DTG metodi, ASV sākās 1996. gadā, kad tika izgatavots pirmais komerciāli pieejamais DTG printeris ar nosaukumu “Revolution”, ko izstrādāja Bradentonas DIS Floridā un kura pamatā bija Metjū Roma (Matthew Rhome) izgudrojums. Roms vairākus gadus strādāja pie DTG projekta un 1996. gada jūlijā iesniedza pieteikumu patenta saņemšanai. ASV patentu birojs piešķīra patentu 2000. gada augustā, padarot to par pirmo DTG patentu.

Printeris "Revolution" bija pieejams pārdošanā līdz 1998. gadam, kad Roms pameta kompāniju, lai sāktu izstrādāt pirmo Brother DTG printeri, kas tirgū nonāca 2005. gadā. 

Pēc pirmā DTG printera izlaišanas tirgū bija vērojama liela attīstība, bet vāja pārdošanas aktivitāte līdz 2004. gadam, kad Mimaki parādīja savu printeri ISS šovā Ilinoisas štata Čikāgā, un vēlāk, tajā pašā gadā, Kornit un US Screen savus piedāvājumus rādīja SGIA šovā Minesotas štata Mineapolisā. 2005. gadā ISS Atlantic City izstādē Brother International iepazīstināja ar GT-541 Garent Printer, padarot to par pirmo piedāvāto DTG printeri. Šī printera drukas galviņas, tinte un elektronika bija izstrādāti īpaši DTG drukāšanai.

2013. gadā drukas izstādē Čikāgā Epson iepazīstināja ar printeri F2000. Šī printera izlaišana bija ievērojams notikums, jo tika atrisinātas daudzas problēmas, kas tolaik dominēja DTG drukāšanā. Viena no svarīgākajām lietām bija īpašs Epson F2000 tintes komplekts, jo tam bija divu gadu derīguma termiņš un nebija agrāko DTG tinšu nosēšanās vai aizsērēšanas problēmu.

## Atsauces

## Ārējās saites
* Digitālie auduma apdrukas veidi, ieskaitot DTG
Džons Viks 4

**"Džons Viks 4"** () ir 2023. gada ASV neonuāra asa sižeta filma ar Kiānu Rīvsu Džona Vika lomā. Filmas režisors ir Čads Stahelskis. Filmā galvenās lomas atveido Donijs Jens, Bills Skašgords, Lorenss Fišbērns, Hirojuki Sanada, Šamiers Andersons, Lenss Rediks, Rina Savajama, Skots Edkinss un Ians Makšeins. Šī ir ceturtā daļa un turpinājums filmām "Džons Viks" (2014), "Džons Viks 2" (2017) un "Džons Viks 3: Parabellum" (2019). Filmā Džons Viks uzzin par iespēju sakaut Augsto Galdu un atgūt brīvību, bet ceļā viņam stājas jauns ienaidnieks.

Par darbu pie ceturtās filmas "Džons Viks" filmu sērijā *[[Lionsgate]]* paziņoja vēl pirms trešās filmas pirmizrādes, 2019. gada maijā. Šī ir pirmā franšīzes filma, kuras viens no scenārija autoriem nav Džona Vika tēla autors Dereks Kolstads. Filmēšanas process norisinājās no 2021. gada jūnija līdz tā paša gada oktobrim Francijā, Vācijā, Ņujorkā un Japānā.

Sākotnēji tika plānots, ka pirmizrāde notiks 2021. gada 21. maijā, tomēr to atlika COVID-19 pandēmijas dēļ. Filmas pirmizrāde notika  Londonā. Latvijā filmas pirmizrāde notika . Filma saņēma augstu kritiķu novērtējumu un nopelnījusi vairāk nekā 426 miljonus ASV dolāru.

## Atsauces

## Ārējās saites
Emīls Krūmiņš

**Emīls Krūmiņš** (dzimis ) ir latviešu basketbolists, spēlē saspēles vadītāja pozīcijā. 2026. gadā pārstāv Latvijas—Igaunijas Basketbola līgas un Latvijas Basketbola līgas (LBL) komandu BK Liepāja. Spēlējis arī Rīgas VEF, ar kuru četras reizes kļuvis par Latvijas čempionu un 2022. gadā uzvarējis Latvijas—Igaunijas Basketbola līgā.

## Karjera
E. Krūmiņš nāk no Ķekavas, kur uzsācis savas basketbolista gaitas, bet jau ātri devies uz Rīgu, kur trenējies un spēlējis LJBL Basketbola skolas "Rīga" Daugavas sporta nama (DSN) sistēmā, kur viņa komandas biedrs bija cits VEF basketbolists Roberts Bērziņš, bet treneris Raivo Otersons.

Jau kopš 2019. gada E. Krūmiņš ir Rīgas VEF sistēmā, vienu sezonu pārstāvējis ar VEF saistīto Latvijas—Igaunijas Basketbola līgas komandu BK Valka/Valga. VEF sastāvā kļuvis par četrkārtēju Latvijas Basketbola līgas čempionu (2020—2023), kā arī uzvarējis Latvijas-Igaunijas līgā un divreiz ieguvis Latvijas kausu.

2023. gada vasarā E. Krūmiņš noslēdza līgumu ar citu LBL klubu BK Liepāja. Pēc sezonas Liepājā viņš pārcēlās uz Igauniju un pārstāvēja Latvijas—Igaunijas Basketbola līgas komandu Raplas "Utilitas", kuras sastāvā sezonas noslēgumā izcīnīja Igaunijas līgas bronzas medaļu. 2025. gada vasarā E. Krūmiņš atgriezās labi pazīstamajā BK Liepāja, turpinot sadarbību ar treneri Artūru Visocki-Rubeni.

E. Krūmiņš ir spēlējis Latvijas U-16 izlasē un Latvijas U-18 izlasē. 2023. gadā E. Krūmiņš tika iekļauts Latvijas otrajā izlasē ("Latvijas Misija 2025").

## Atsauces

## Ārējās saites
Kosts Cimiks

**Konstantins Cimiks** (; dzimis ) ir Grieķijas futbolists, spēlē kreisās malas aizsarga pozīcijā, Grieķijas futbola izlases dalībnieks. Kopš 2025. gada Cimiks pārstāv Itālijas A sērijas komandu *[[AS Roma|Roma]]*, kas viņu īrē no ''Liverpool''.

Iepriekš spēlējis Grieķijas komandā ''Olympiacos'', Dānijas Superlīgas komandā ''Esbjerg'' un Nīderlandes *[[Eredivisie]]* komandā ''Willem II''.

Grieķijas futbola izlases sastāvā debitējis 2018. gadā.

## Sasniegumi
**Olympiacos**

* Grieķijas Superlīga: 2015—16, 2019—20
* Grieķijas kauss: 2019—20

**Liverpool**

* Anglijas Premjerlīga: 2024–25
* FA kauss: 2021—22
* Anglijas Līgas kauss: 2021—22, 2023—24

## Atsauces

## Ārējās saites
Serhio Gomess

**Serhio Gomess Martins** (, dzimis ) ir Spānijas futbolists, spēlē kreisās malas aizsarga pozīcijā, pārstāv Spānijas futbola izlasi. Kopš 2024. gada Gomess spēlē Spānijas *[[La Liga]]* komandā Sansevastjanas "Real Sociedad".

Iepriekš spēlējis Spānijas *[[Segunda Division]]* komandās ''Barcelona B'' un ''Huesca'', Vācijas Bundeslīgas komandā *[[Borussia Dortmund]],* Beļģijas Pirmās A divīzijas komandā ''Anderlecht'' un Anglijas Premjerlīgas komandā *[[Manchester City F.C.|Manchester City]]*.

## Sasniegumi
**Barcelona**

* UEFA Jaunatnes līga: 2017—18

**Huesca**

* Segunda División: 2019—20

**Manchester City**

* Anglijas Premjerlīga: 2022—23, 2023—24
* FA kauss: 2022—23
* UEFA Čempionu līga: 2022—23
* UEFA Superkauss: 2023
* FIFA Klubu Pasaules kauss: 2023
;Spānija U-23
* Olimpiskās spēles zelta medaļa: 2024;

## Ārējās saites

## Atsauces
Dalder.lv

***dalder.lv*** ir interneta mārketinga portāls, kas pieejams Latvijas uzņēmumiem un privātpersonām. Darbojas kopš 2018. gada un pieder *SIA Dalder*.

Projekts savu darbību testa režīmā uzsāka 2018. gadā un jau divus gadus vēlāk portālā bija reģistrējušies vairāk kā 2000 lietotāji.

Dalder.lv ir e-komercijas platforma, kuras pamatā ir klasiskie sludinājumi — lietotāju manuāli vai automatizēti ievietota bezmaksas vai maksas informācija (reklāma).

Viens no dalder.lv mērķiem ir izveidot globālu platformu tīklu zem viena zīmola, lai radītu vienu centralizētu platformu, kas nodrošinātu globālu informācijas agregāciju.

## Portāla funkcionalitāte
Portāls pieejams latviešu, krievu un angļu valodās.

Drošības veicināšanai izveidota portāla profilu un atsauksmju sistēma. Šīs funkcijas veicina darījumu caurspīdīgumu un ļauj pārliecināties par otras puses identitāti.

## Biznesa modelis
dalder.lv piedāvā informācijas izvietošanu bez maksas, bet iekasē naudu no tiem, kas vēlas izcelt savus sludinājumus.

## Atsauces
Fakundo Pelistri

**Fakundo Pelistri Reboljo** (, dzimis ) ir Urugvajas futbolists, spēlē pussarga pozīcijā, pārstāv Urugvajas futbola izlasi. Kopš 2024. gada Pelistri pārstāv Grieķijas Superlīgas komandu Atēnu "Panathinaikos".

Iepriekš spēlējis Urugvajas komandā *[[Peñarol]],* Anglijas komandā *[[Manchester United FC|Manchester United]]* un  Spānijas komandās *[[Deportivo Alavés]]* un *[[Granada CF|Granada]]*.

Urugvajas futbola izlases sastāvā debitējis 2022. gadā. Piedalījies 2022. gada FIFA Pasaules kausā un
2024. gada Copa America turnīrā.

## Sasniegumi

**Manchester United**

* Anglijas līgas kauss: 2022—23
* FA kauss finālists : 2022—23

**Urugvaja**
* 2024. gada Copa América: 3. vieta

## Atsauces

## Ārējās saites
Entonijs Elanga

**Entonijs Elanga** (, dzimis ) ir Zviedrijas futbolists, spēlē pussarga pozīcijā, pārstāv Zviedrijas futbola izlasi. Kopš 2025. gada Elanga spēlē Anglijas Premjerlīgas komandā *[[Newcastle United FC|Newcastle United]]*.

Elanga piedzima Malmē, Zviedrijā, kad viņa tēvs, Kamerūnas futbola izlases spēlētājs Džozefs Elanga pārstāvēja Malmes FF. Vēlāk viņš ar ģimeni pārcēlās uz Angliju un 12 gadu vecumā pievienojies ''Manchester United'' akadēmijai. Anglijas Premjerlīgā debitējis 2021. gadā.

Zviedrijas futbola izlases sastāvā debitējis 2022. gadā.

## Sasniegumi

**Manchester United**

* Anglijas Līgas kauss: 2022—23
* FA kauss finālists: 2022—23
* UEFA Eiropas līga finālists: 2020—21

## Ārējās saites